**Procesverbal nga dëgjimi buxhetor me anëtarët e Kuvendit të Komunës dhe përfaqësuesit e tyre të lagjes apo me gjerë**

Me datën 09.08.2024 është mbajtur dëgjimi buxhetor me anëtarët e Kuvendit të Komunës dhe përfaqësuesit e tyre të lagjes apo me gjerë. Ky dëgjim buxhetor ka filluar në orën 10:00.

Hapjen e këtij dëgjimi buxhetore e ka bërë drejtorja e Financave Sebahate Ajeti- Sadiku, e cila i ka njoftuar të pranishmit në mënyrë të detajuar për buxhetin e vitit të ardhshëm.

Pjesë e këtij takimi ishte edhe Shyhrete Topalli udhëheqëse e zyrës për informim dhe komunikim me publikun.

Pas hapjes së këtij takimi drejtorja e Financave Sebahate Ajeti-Sadiku, fjalën për të paraqitur kërkesat e tyre.

Gëzim Haxhimusa

* Të ndihmohen familjet që kanë persona me nevoja të veçanta, kryesisht fëmijët e tyre edhe në shkollim.
* Të bëhet rrethoja e shkollës në fshatin Doganaj
* Të bëhet izolimi i shkollës
* Të bëhet asfaltimi para objektit ku shërben për të pame në fshatin Doganaj
* Trotuari në Doganaj

Arbnora Salihu

* Të krijohet një platformë online për qytetarët, qoftë në formatin e aplikacionit per telefon apo uebsite, e cila do të ua mundëson qytetarëve të raportojnë probleme që i hasin në qytet, të ndjekin zhvillimin e projekteve dhe të japin ide për përmirësime. Kjo do të ndikonte shumë në rritjen e llogaridhënies dhe transparencës;
* Kërkesa e dytë kishte të bëj me transportin publik për fshatin Balaj. Pavarësisht që fshati Balaj është ndër fshatrat më të vogël, banorëve të cilët banojnë në pjesën e fundit të fshatit, iu duhet te ecin rreth një kilometër për të marrë autobusin apo taksinë për në qytet. Në ditët e nxehta apo gjatë stinës së dimrit, shto këtu edhe qentë endacak, ecja deri tek vendi i pritjes është shqetësim i madh për nxënësit, personat në moshë dhe për pjesën tjetër të banorëve. Banorët po kërkojnë që autobusi të hyjë brenda në fshat deri tek rrethi afër shkollës së fshatit. Kërkova nga drejtoria përkatëse që të merret seriozisht me këtë çështje dhe të ndërmarr hapat e duhur për të aprovuar këtë kërkesë;
* Kërkesa e tretë është kërkese që vjen nga banorët e fshatit Nikadin, me saktësisht banorët e lagjes Berisha, afër varrezave. Banorët kanë kërkuar që në atë zonë të ndërtohet një park apo fushë sportive. Për momentin hapësira është e pashfrytëzueshme ndërsa në të kaluarën ka qenë fushë futbolli dhe basketbolli;
* Kërkesa e katërt ishte për rregullimin e ashensorit tek banesat e solidaritetit, në të cilat janë të sistemuara kategoritë e dala nga lufta, shqetësimi i komunitetit është shumë i madh për arsye se ashensori ka punuar vetëm dy muaj dhe tashmë ka mbi 10 vite që nuk punon. Unë kërkova nga drejtoria përkatëse që të merret urgjentisht me këtë kërkesë dhe të rregullohet ky problem;
* Gjithashtu, kërkova që të rritet siguria në parkun "Liria", qoftë me persona fizik apo kontrolla të rregullta, e gjithashtu të bëhet mbulim më i madh i hapësirës me ndriçim;
* Për rritje të vigjilencës dhe kujdesit kërkova që të vendosen kamera të sigurisë së paku në rrugët kryesore të qytetit. Gjithashtu, për rritje të sigurisë kërkova që të shtohet numri i vendkalimeve për këmbësor të pajisura me sinjalistikë dhe ndriçim poashtu me shirita/pengesa për ndalje para vendkalimit për këmbësor;
* Të bëhet ri-ngjyrosja e shtigjeve te biçikletave, rruga Brahim Ademi, Ferizaj-Shtime;
* Funksionalizim i ËC-ve publike në nënkalim, pse jo edhe ndërtim i tyre në zona të tjera të qytetit ku shihet si e nevojshme;
* Shtim i kapacitetit rekreativ tek salla e sporteve "Bill Clinton" - Të ndërtohet një fitnes i jashtëm (outdoor gym), të ketë edhe lojra për fëmijë sepse frekuentohet shumë edhe nga familjar dhe të mirëmbahen fushat jashtme të tenisit dhe pingpongut, por edhe hapsira në përgjithësi;
* Të mundësohet transport publik për nxënësit e fshatit Terrn dhe rrethinës;
* Të krijohet një hapësire/kënd i veçantë për të rinjtë ferizajas tek qendra e rinisë, të cilët do të kishin qasje në pajisje elektronike, ku do të mund ta kalonin kohën e lirë duke studiuar dhe shfrytëzuar pajisjet gjatë qëndrimit aty;
* Mbështetje më e madhe për klubet sportive private ferizajase të cilat e përfaqësojnë qytetin tonë dhe Kosovën nëpër botë dhe marrin çmime, p.sh: gjimnastikë, karate dhe sporte të tjera
* Të ndahet fond i veçante për pajisjen e kabineteve me pajisjet e nevojshme dhe gjithashtu mirëmbajtjen e higjienës nëpër shkolla.
* TË bëhët edhe zgjerimi i rrugës ‘Rizah Bllaca”, sepse është shumë e ngushtë.

Mimoza Sojeva-Pajaziti

* Të bëhet renovimi i sallës së kuvendit të komunës
* Ndriçimi publik në Sojeve
* Zgjerimi i hapësirës, për tek shkollë “Ganimete Tërbeshi”
* Të bëhet rregullimi i pusetave në qytet
* Të bëhet diçka konkrete edhe tek hapësirat e gjelbërta të ketë pajisje sportive dhe rekreacion
* Shkollat të pajisjen me kompjuter dhe kabinete

Arian Imeri

* Të bëhet ngjyrosja e ndërtesave të vjetra në qytet

Elbasan Osmani

* Të bëhet një rrethrrotullim në rrugën “Brahim Ademi”
* Rrugica të reja të bëhen në fshatin Jezerc, aty ku kanë mbet
* Të bëhet krijimi i parqeve të reja në qytet
* Të bëhet pyllëzimi në vendet e caktuara
* Për fëmijët parashkollor të financohet një kombibus për fëmijët me nevoja të veçanta
* Të vazhdohet me financimin e të rinjëve me start-up.

Ejup Delolli

* Të bëhet diçka konkrete në lidhje me kanalizimin i cili ka dështuar që disa herë për fshatin Dubravë dhe Zaskok.

Këtë dëgjim buxhetor e përfundoi drejtorja e financave Sebahate Ajeti-Sadiku.

Ky takim ka përfunduar në orën 11:40.

Procesmbajtëse

Shyhrete Topalli